Lærerkredsen med Ludvig Schrøder som forstander ønskede efter 1864 arbejdet fortsat nord for grænsen. Men Askov blev anderledes. Hvad der især kom til at give Askov Højskole dens særpræg, var indførelsen af den "udvidede" højskole fra 1878. På vinterskolen kunne som noget nyt tilbyde en række udvidede fag, som primært var beregnet for elever (både mandlige og kvindelige), der tidligere havde været på andre højskoler. Det blev derfor muligt at tiltrække højt kvalificerede lærerkræfter som f.eks. fysikeren og opfinderen [[Poul la Cour]], hvis [[vindmølle]]forsøg blev banebrydende. La Cour overførte i sin undervisning højskolens historiske synsmåde på naturvidenskaberne (via bogen [[Tidens Naturlære]]<ref>https://bibliotek.dk/linkme.php?rec.id=870970-basis%3A10377706</ref>) og lagde grunden til en naturvidenskabelig tradition, som blev fortsat af blandt andre den senere forstander [[Jacob Appel]] og efterfølgeren [[J. Th. Arnfred]].
Historie Uddannelse Foreninger Organisationer Uddannelsesinstitutioner